text: Blev mange-millionær i Bilka
  08 april 2013 kl. 07.56
  11.711.744 kroner blev gevinsten til en lotto-spiller, der købte sin kupon hos Bilka i Kolding Storcenter.
  Der var dobbelt Jackpot i Lotto lørdag aften, da spillerne de to foregående uger ikke havde haft held til at ramme de syv vindertal.
  Det lykkedes til gengæld to spillere i denne uge, som hver vinder 11.711.744 kroner - hvoraf den ene altså havde heldet med sig i Bilka.
  Allerede onsdag er der mulighed for at blive mangemillionær igen. Der er nemlig i alt 82 millioner kroner på spil i Onsdags Lotto. Og fredag er der en rekordpulje på 285 millioner på højkant i Eurojackpot.
  